Peder Adolf Holm

Peder Adolf Holm (født 13. februar 1871 i Lyngør, død 15. juni 1956) var en norsk høyesterettsadvokat og politiker.

Holm tok juridisk embedseksamen i 1895. Han drev eget advokatkontor fra 1900, og ble høyesterettsadvokat i 1902. Han var også sensor og eksaminator ved Det juridiske fakultet fra 1908 til 1942.

Holm var involvert i lokalpolitikken i Aker kommune der han bodde, og satt i kommunestyret i periodene 1911–1913 og 1917–1925, fra 1923 også som varaordfører. Holm representerte opprinnelig Høyre, men meldte senere overgang til Høyres samarbeidspartnere i Frisinnede Venstre, og fra 1925 til 1930 var han formann i Frisinnede Venstres hovedstyre.

P.A. Holms vei på Munkerud i Oslo er oppkalt etter ham.

 Referanser 
«Anmeldte døde». VG. 16. juni 1956.
«Tre prominente mannsprofiler på Nordstrand». Nordstrands Blad. 19. februar 2015.

Kategori:Norske høyesterettsadvokater
Kategori:Frisinnede Venstre-politikere
Kategori:Lokalpolitikere i Aker
Kategori:Personer fra Tvedestrand kommune
Kategori:Fødsler i 1871
Kategori:Dødsfall i 1956